કોડિયાવાડાની વાત અહીં કરવાનો મતલબ એટલો જ કે આટલી મોટી સંખ્યામાં સેનામાં જવાનો આપનાર જાગ્રત ગામમાં જો આવી સ્થિતિ હોય તો રાજ્યના છેવાડાનાં ગામો કે જ્યાં આજે પણ મોટાભાગના લોકો અભણ અને કારમી ગરીબીમાં જીવન વિતાવે છે ત્યાં કેવી દશા હશે ? દેશભક્તિની કિંમત જો રાજકારણીઓ અને નીંભર તંત્ર સમજી શકતું હોત તો કોડિયાવાડા ગુજરાત આખા માટે એક મિશાલ બની શકે તેમ છે. પણ કમનસીબે એવું શક્ય બન્યું નથી.